Document ID: /roh_data/filtered/fineweb-2-filterrobots_roh.jsonl.gz/37174

Inge Braten pativa da la malsogna da cancer. Il Norvegiais aveva trenà il 2010 durant bun 5 mais ils passlungists svizzers. Braten avess era gì da trenar il quartet cun Dario Cologna, Curdin Perl, Toni Livers e Remo Fischer. El ha dentant mai chattà la dretga via tar ils atlets ed uschia è el vegnì relaschà anc avant che la sessiun ha entschet.
Tettel da campiun olimpic
Avant aveva Inge Braten festivà numerus success sco trenader dal team norvegiais e svedais. 13 giadas ha el astgà festivar sco trenader in tettel da campiun olimpic. Il davos ha Inge Braten lavurà sco commentatur tar Eurosport. (fc/si)